b'\n_START_ARTICLE_\nPunane Nelk\n_START_PARAGRAPH_\nPunane Nelk (vene keeles \xd0\x9a\xd1\x80\xd0\xb0\xd1\x81\xd0\xbd\xd0\xb0\xd1\x8f \xd0\xb3\xd0\xb2\xd0\xbe\xd0\xb7\xd0\xb4\xd0\xb8\xd0\xba\xd0\xb0) on rahvusvaheline patriootilise laulu konkurss-festival._NEWLINE_Aastatel 1967\xe2\x80\x931989 peeti rahvusvahelist poliitilise laulu noorsoofestivali Sot\xc5\xa1is N\xc3\xb5ukogude Liidus._NEWLINE_Esimesest festivalist 1967. aastal v\xc3\xb5ttis osa 17 lauljat 9 sotsmaalt. Anti v\xc3\xa4lja kaks esimest (Bogdana Karadocheva Bulgaariast ja Anatoli Koroljov N\xc3\xb5ukogude Liidust), kaks teist ja kaks kolmandat preemiat (\xc3\xbche kolmanda preemia sai N\xc3\xb5ukogude Liidus populaarne bulgaaria laulja Biser Kirov)._NEWLINE_1968. aastal toimunud festivalil anti v\xc3\xa4lja kolm esimest preemiat. Laureaatide seas oli eesti laulja Voldemar Kuslap. 1969. aastal oli v\xc3\xb5itja Galina Nena\xc5\xa1eva, kolmanda preemia sai N\xc3\xb5ukogude Liidus populaarne poola lauljatar Maryla Rodowicz._NEWLINE_1977. aastal sai esimese preemia \xc5\xbdanna Ro\xc5\xbedestvenskaja, 1979. aastal Kuuba laulja Osvaldo Rodr\xc3\xadguez ja 1981. aastal gruusia laulja Tamara Gverdtsiteli._NEWLINE_\xc5\xbd\xc3\xbcrii esimees oli paljude aastate v\xc3\xa4ltel Aleksandra Pahmutova. Viimast korda peeti Sot\xc5\xa1is poliitilise laulu festivali 1989. aastal.\n_START_SECTION_\nFestivali taasavamine\n_START_PARAGRAPH_\n2015. aastal taasavati rahvusvaheline patriootilise laulu konkurss-festival Punane Nelk. Toimumiskohaks valiti Venemaa F\xc3\xb6deratsiooni poolt \xc3\xb5igusvastaselt okupeeritud ja annekteeritud Ukraina territooriumil asuv Sevastopol. Orgkomitee president on Jossif Kobzon.'